Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: módon az Engedélyes viseli. Az Engedélyes legfelsõ vezetõ szerveinek kell biztosítaniuk az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség átfogó és
Paragraph Index: 1950

b) a folyamatok, rendszer, rendszerelem állapotok romlásának vagy váratlan esemény következtében a fellépõ sugárveszély növekedésének elõre jelzésére. 5.103. A munkehelyi sugárvédelemi szabályzatban (MSSZ) és eljárásrendekben mûszaki és adminisztratív eszközöket kell elõirányozni a sugárvédelmi ellenõrzések eredményei alapján szükségessé váló korrekciós intézkedések megvalósítására. 5.104. A sugárvédelmi tevékenységek végrehajtását az üzemeltetõ szervezetnek szakképzett, a létesítményt ismerõ szakemberekbõl álló szervezeti egységre kell bíznia. A sugárvédelmi szervezeti egység vezetõje számára közvetlen jelentési vonalat kell biztosítani az üzemeltetõ szervezet vezetõje felé. 5.14. RADIOAKTÍV HULLADÉKOK KEZELÉSE 5.105. Az üzemeltetõ szervezet vezetésének jóvá kell hagynia a radioaktív hulladék kezelés teljes körére kiterjedõ üzemeltetési utasításokat és eljárásrendeket. Az utasításokban és eljárásrendekben elõ kell irányozni az alábbi követelmények megvalósítását szolgáló tevékenységeket, felelõsségeket:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes